## Pravilnik o kriterijima za vrednovanje projekata udruga ovlaštenih za pružanje besplatne pravne pomoći i pravnih klinika te o načinu izvještavanja o izvršenju projekata

### NN 13/2009 (30.1.2009.), Pravilnik o kriterijima za vrednovanje projekata udruga ovlaštenih za pružanje besplatne pravne pomoći i pravnih klinika te o načinu izvještavanja o izvršenju projekata

MINISTARSTVO PRAVOSUĐA

301

Na temelju odredbe članka 57. st. 6. i članka 58. st. 4. Zakona o besplatnoj pravnoj pomoći (»Narodne novine« broj 62/08), ministar pravosuđa, donio je

PRAVILNIK

O KRITERIJIMA ZA VREDNOVANJE PROJEKATA UDRUGA OVLAŠTENIH ZA PRUŽANJE BESPLATNE PRAVNE POMOĆI I PRAVNIH KLINIKA TE O NAČINU IZVJEŠTAVANJA O IZVRŠENJU PROJEKATA

I. OPĆE ODREDBE

Članak 1.

Ovim Pravilnikom uređuju se kriteriji za vrednovanje projekata na temelju kojih se financira rad udruga ovlaštenih za pružanje besplatne pravne pomoći i pravnih klinika, sadržaj dokumentacije koja se uz projekt prilaže, te način izvještavanja o izvršenju projekata, kao i način izvještavanja o pruženoj pravnoj pomoći prema odredbama članaka 16. st. 4. Zakona o besplatnoj pravnoj pomoći (u daljnjem tekstu: Zakon).

Članak 2.

Natječaje za dodjelu sredstava za projekte udruga ovlaštenih za pružanje besplatne pravne pomoći i pravnih klinika Ministarstvo pravosuđa raspisuje u okviru sredstava osiguranih za ovu namjenu u državnom proračunu. Natječaj se objavljuje u »Narodnim novinama« i na web-stranici Ministarstva pravosuđa.

II. PROJEKTNA DOKUMENTACIJA

Prijava na natječaj za financiranje projekata iz sredstava za pružanje besplatne pravne pomoći

Članak 3.

(1) Udruge ovlaštene za pružanje besplatne pravne pomoći i pravne klinike (u daljnjem tekstu: pružatelji pravne pomoći) podnose Ministarstvu pravosuđa prijavu na natječaj za financiranje projekata iz sredstava za pružanje besplatne pravne pomoći. Sredstva za pružanje pravne pomoći dodjeljuju se na temelju prihvaćenih projekata.

(2) Vrednovanje projekata i dodjela sredstava za pružanje besplatne pravne pomoći vršit će se na temelju sljedećih kriterija:

– usmjerenost prema posebno osjetljivim društvenim skupinama u pružanju besplatne pravne pomoći, a osobito usmjerenost na potrebe osoba s invaliditetom, žrtve obiteljskog nasilja, potrebe djece i mladih, starijih i nemoćnih osoba te pripadnika nacionalnih manjina,

– pružanje pravne pomoći u pravnim područjima kao što su građanska stanja, mirovinsko i invalidsko osiguranje, zdravstveno osiguranje, socijalna skrb te radno-pravni postupci,

– dosadašnje iskustvo u pružanju besplatne pravne pomoći građanima,

– ostale pravne stvari od egzistencijalnog značenja za građane u skladu s odredbama čl. 5. Zakona o besplatnoj pravnoj pomoći a koji predstavljaju primarnu pravnu pomoć,

– područje na kojem će se pružati besplatna pravna pomoć (područje jedne ili više županija, odnosno područje cijele Republike Hrvatske),

– osigurani stručni kadrovi za pružanje pravne pomoći (broj osposobljenih kadrova s potrebnim kvalifikacijama),

– postojanje drugih opravdanih razloga koji upućuju na potrebu pružanja besplatne pravne pomoći.

III. PRIJAVE ZA NATJEČAJ I SADRŽAJ DOKUMENTACIJE

Članak 4.

Prijave na natječaj podnose se na obrascu broj 1 »Zahtjev za odobravanje sredstava ovlaštenim udrugama i pravnim klinikama« koji je sastavni dio ovog Pravilnika. Obrazac zahtjeva sadrži sljedeće podatke:

A. Podaci o pružatelju pravne pomoći

– naziv,

– adresa,

– telefon,

– faks,

– elektronska adresa,

– matični broj,

– osobni identifikacijski broj,

– broj žiro računa,

– ovlašteni predstavnik pružatelja pravne pomoći,

– posebno za udruge – registarski broj pod kojim je pružatelj pravne pomoći upisan u registar pri Ministarstvu pravosuđa za pružanje besplatne pravne pomoći.

B. Podaci o projektu

B.1. Dosadašnje iskustvo pružatelja pravne pomoći u pružanju pravne pomoći koje se dokumentira:

– vremenom kroz koje pružatelj pravne pomoći pruža pravnu pomoć građanima,

– brojem slučajeva i oblicima pružene pravne pomoći iz prethodne godine ako je pružatelj pravne pomoći pružao pravnu pomoć u toj godini.

B.2. Određenje pravnog području i vrste postupaka za koje će se pružati pravna pomoć:

– građanska stanja

– mirovinsko i invalidsko osiguranje

– zdravstveno osiguranje

– socijalna skrb

– radno-pravni postupci

– ostale pravne stvari od egzistencijalnog značenja za građane u skladu s odredbama čl. 5. Zakona o besplatnoj pravnoj pomoći, a koji predstavljaju primarnu pravnu pomoć

B.3. Usmjerenost prema posebno osjetljivim društvenim skupinama u pružanju besplatne pravne pomoći:

– usmjerenost prema potrebama osoba s invaliditetom, žrtava obiteljskog nasilja, djece i mladih, starijih i nemoćnih osoba te posebno osjetljivih skupina pripadnika pojedinih nacionalnih manjina.

B.4. Područje na kojem će se pružati besplatna pravna pomoć:

– određenje o području na kojem pružatelj pravne pomoći namjerava pružati pravnu pomoć uz navođenje jedinica lokalne i područne (regionalne) samouprave u kojima je pružatelj osigurao kontinuirano pružanje besplatne pravne pomoći od strane kvalificiranih osoba.

B.5. Podaci o kvalificiranim osobama za pružanje pravne pomoći te njihovom rasporedu na području djelovanja pružatelja pravne pomoći

– prilažu se preslici akata na temelju kojih je osigurana suradnja kvalificiranih osoba (ugovor o radu, ugovor o djelu, ugovor o suradnji i sl.). Preslike diploma i potvrda/svjedodžbi o položenom pravosudnom, odnosno državnom stručnom ispitu ako nisu već priložene uz registraciju.

B.6. Iznos traženih financijskih sredstava

– obrazložen procijenjenim brojem pružanja pravne pomoći za razdoblje pokriveno projektom i vrstama pravne pomoći koje pružatelji pravne pomoći namjeravaju pružati u okviru projekta.

C. Potpis ovlaštenog predstavnika Pružatelja pravne pomoći, datum i mjesto sastavljanja zahtjeva.

IV. VREDNOVANJE PROJEKATA

Članak 5.

(1) Ocjena izvršenja projekta u izvještajnom razdoblju vrši se na temelju utroška sredstava odobrenih za projekt pružanja besplatne pravne pomoći prema vrijednosti uputnica.

(2) Pružena pravna pomoć na temelju uputnica za pojedinu pravnu radnju i vrstu postupka vrednuje bodovima na sljedeći način:

UPRAVNI POSTUPAK

|  |  |
| --- | --- |
| PRAVNA RADNJA | VRIJEDNOST PRAVNE RADNJE |
| 1. pravni savjet | 20 bodova |
| 2. podnesci kojima se pokreće upravni postupak uz navođenje činjeničnih navoda i obrazloženih prijedloga (državljanstvo, mirovinsko i invalidsko osiguranje) | 40 bodova |
| 3. podnesci kojima se pokreću ostali upravni postupci i ostali podnesci u postupku | 20 bodova |
| 4. zastupanje u upravnom stvarima | 20 bodova |
| 5. sastavljanje žalbe | 50 bodova |
| 6. izvanredni pravni lijekovi | 50 bodova |
| 7. izvansudsko rješavanje sporova | 60 bodova |

POSTUPAK PRED EUROPSKIM SUDOM ZA LJUDSKA PRAVA

|  |  |
| --- | --- |
| PRAVNA RADNJA | VRIJEDNOST PRAVNE RADNJE |
| Zastupanje pred Europskim sudom za ljudska prava i međunarodnim organizacijama, obrazloženi podnesci s činjeničnim i pravnim navodima naknada | 70 bodova |

Članak 6.

(1) Ako se ocjenom izvješća utvrdi da pružatelj nije iskoristio sredstva isplaćena za izvještajno razdoblje, za taj neutrošeni iznos umanjit će se sredstva osigurana za izvršenje projekta u sljedećem izvještajnom razdoblju.

(2) Neutrošena sredstva prema godišnjem izvješću moraju se uplatiti u državni proračun najkasnije u roku od 15 dana nakon podnošenja godišnjeg izvješća.

V. FINANCIJSKA IZVJEŠĆA PRUŽATELJA PRAVNE POMOĆI

Godišnja izvješća

Članak 7.

(1) Pružatelji besplatne pravne pomoći dužni su podnositi godišnja izvješća Ministarstvu pravosuđa o utrošku sredstava odobrenih na temelju projekata pružanja besplatne pravne pomoći. Izvješća se podnose najkasnije do 15. siječnja tekuće godine za prethodnu godinu.

(2) Podnošenje godišnjeg izvješća služi u svrhu zaključenja projekta koji je financiran kroz besplatnu pravnu pomoć.

Članak 8.

(1) Izvješće se sastoji od opisnog dijela aktivnosti i financijskog dijela – A – opisni dio i B – financijski dio.

(2) A – Opisni dio izvješća sadrži:

– oznaku godine za koju se izvješće podnosi,

– podatke o pružatelju pravne pomoći navedene u članku. 4 točki A. Pravilnika,

– detaljne podatke o pruženoj pravnoj pomoći prema svakom pojedinom kriteriju za vrednovanje projekata uz navođenje broja uputnica,

– podatke o ukupnom broju ostvarenih aktivnosti primarne pravne pomoći,

– podatke o udjelu pojedinih vrsta primarne pravne pomoći u ukupnom broju ostvarene primarne pravne pomoći,

– naznaku broja slučajeva pružene pravne pomoći u svakoj pojedinoj županiji, gradu i općini u kojima je pravna pomoć pružana,

– podatke o ukupnom broju osoba koje je pružatelj pravne pomoći, uključio u svojstvu djelatnika i suradnika za pružanje primarne pravne pomoći,

– podatke o ukupnom broju slučajeva u kojima je pružena besplatna pravna pomoć od strane svakog pojedinog djelatnika, odnosno suradnika ovlaštene osobe pružatelja besplatne pravne pomoći,

– potpis ovlaštenog predstavnika pružatelja pravne pomoći, datum i mjesto sastavljanja izvješća.

(3) B – Financijski dio izvješća sadrži:

– podatke o ukupno dodijeljenim sredstvima za razdoblje za koje se podnosi izvješće,

– listu zaprimljenih uputnica prema kojima je dovršeno pružanje besplatne pravne pomoći s naznakom broja uputnice i naznakom vrijednosti uputnice izraženo u bodovima,

– popis zaprimljenih uputnica prema kojima je pružanje besplatne pravne pomoći u tijeku,

– ukupnu vrijednost svih uputnica izraženo u bodovima.

(4) Pravne klinike uz godišnje izvješće dostavljaju preslike svih uputnica zaprimljenih tijekom godine prema kojima je dovršeno pružanje pravne pomoći s priloženim preslikama svih podnesaka.

(5) Obrazac 2 »Izvješće pružatelja pravne pomoći« je sastavni dio ovog Pravilnika.

Kvartalna izvješća

Članak 9.

(1) Kvartalno izvješće podnosi udruga ovlaštena za pružanje pravne pomoći Uredu u svrhu zaključivanja izdanih uputnica za koje je postupak pružanja pravne pomoći dovršen u tom kvartalu.

(2) Na temelju članka 57. st. 1. Zakona udruge ovlaštene za pružanje besplatne pravne pomoći dužne su četiri puta godišnje dostaviti popis predanih uputnica i izvješće o pruženoj pravnoj pomoći Uredu koji je izdao uputnicu. Izvješća se podnose za period:

– siječanj – ožujak do 15. travnja tekuće godine;

– travanj – lipanj do 15. srpnja tekuće godine;

– srpanj – rujan do 15. listopada tekuće godine;

– listopad – prosinac do 15. siječnja sljedeće godine.

(3) Uz izvješće se prilažu:

– uputnice na temelju kojih je građanima pružena besplatna pravna pomoć u izvještajnom periodu,

– popis uputnica po kojima je postupak pružanja pravne pomoći u tijeku na dan podnošenja izvješća.

(4) Uz svaku pojedinu uputnicu prilažu se:

– preslike svih izrađenih podnesaka,

– dokaz da su izrađeni podnesci upućeni nadležnom tijelu,

– zabilješka o pruženim pravnim savjetima.

Posebna izvješća

Članak 10.

(1) Kada pružatelji pravne pomoći pružaju pravnu pomoć u skladu s odredbom čl. 16. st. 4. Zakona, sastavlja se posebno izvješće u kojem se posebno iskazuje:

– broj zaprimljenih zahtjeva za pružanje pravne pomoći

– broj zahtjeva za koje je izdana uputnica od strane Ureda,

– broj zahtjeva upućenih nadležnom Uredu za koje nije izdana uputnica, a u kojem je započeto s pružanjem pravne pomoći (navode se razlozi zbog kojih je ocjenjeno da stranci može biti odobrena pravna pomoć, kao i razlozi zbog kojih se započelo s pružanjem pravne pomoći).

(2) Ako je pružatelj pravne pomoći započeo s pružanjem pravne pomoći na temelju netočnih podataka navedenih u zahtjevu zbog čega po tom zahtjevu nije izdana uputnica, pružatelju će se priznati samo oni troškovi za pruženu pravnu pomoć koji su nastali do trenutka dostave rješenja o odbijanju zahtjeva za pružanje pravne pomoći od strane ureda.

VI. PRIJELAZNE I ZAVRŠNE ODREDBE

Članak 11.

Ovaj Pravilnik stupa na snagu na dan objave u »Narodnim novinama«.

Klasa: 910-01/09-01/27
Urbroj: 514-01/09-1
Zagreb, 28. siječnja 2009.

Ministar dr. sc. Ivan Šimonović, v. r.

OBRAZAC 1

Zahtjev za odobravanje sredstava ovlaštenim udrugama i pravnim klinikama

|  |
| --- |
| UPUTA: »Zahtjev za odobravanje sredstava ovlaštenim udrugama i pravnim klinikama« sastavljeno je u skladu sa čl. 4. »Pravilnika o kriterijima za vrednovanje projekata ovlaštenih pružatelja besplatne pravne pomoći i pravnih klinika te o načinu izvještavanja o izvršenju projekata«.  Molimo da Zahtjev ispunite u elektronskom obliku te da ga zatim u papirnatoj verziji dostavite na adresu Ministarstva pravosuđa. |

|  |
| --- |
| A. Podaci o pružatelju pravne pomoći |
| Naziv: |
|  |
| Adresa: |
|  |
| Telefon: |
|  |
| Faks: |
|  |
| Elektronska adresa: |
|  |
| Matični broj: |
|  |
| Osobni identifikacijski broj: |
|  |
| Broj žiro-računa: |
|  |
| Ovlašteni predstavnik pružatelja pravne pomoći: |
|  |
| SAMO ZA UDRUGE  Registarski broj pod kojim je pružatelj pravne pomoći upisan u registar pri Ministarstvu pravosuđa za pružanje besplatne pravne pomoći. |

|  |
| --- |
| B. Podaci o projektu |
|  |
| B.1. Dosadašnje iskustvo pružatelja pravne pomoći |
| a) Vrijeme kroz koje pružatelj pravne pomoći pruža pravnu pomoć građanima. |
|  |
| b) Broj slučajeva i oblici pružene pravne pomoći iz prethodne godine, ako je pružatelj pravne pomoći pružao pravnu pomoć u toj godini. |

|  |  |  |
| --- | --- | --- |
| Redni br. | Oblici pružene pravne pomoći | Broj slučajeva |
|  |  |  |

|  |  |  |  |  |
| --- | --- | --- | --- | --- |
| B.2. Određenje pravnog području i vrste postupaka za koje će se pružati pravna pomoć (zaokružiti točan navod). | | | | |
| Građanska stanja |  |  | DA | NE |
| Mirovinsko i invalidsko osiguranje | | | DA | NE |
| Zdravstveno osiguranje | |  | DA | NE |
| Socijalna skrb |  |  | DA | NE |
| Radno-pravni upravni postupci | |  | DA | NE |
| Ostale pravne stvari od egzistencijalnog značenja za građane u skladu s odredbama čl. 5. Zakona o besplatnoj pravnoj pomoći, a koji predstavljaju primarnu pravnu pomoć. | |  | DA | NE |
|  | |  |  |  |
| B.3. Usmjerenost prema posebno osjetljivim društvenim skupinama u pružanju besplatne pravne pomoći (usmjerenost prema potrebama osoba s invaliditetom, žrtava obiteljskog nasilja, djece i mladih, starijih i nemoćnih osoba te pripadnika pojedinih nacionalnih manjina – podrobno navesti pravne slučajeve za koje će se pružati pravna pomoć)). | | | | |

|  |  |
| --- | --- |
| Redni br. | Opis |
|  |  |

|  |
| --- |
| B.4. Područje na kojem će se pružati besplatna pravna pomoć (određenje o području na kojem pružatelj pravne pomoći namjerava pružati pravnu pomoć uz navođenje jedinica lokalne i područne (regionalne) samouprave u kojima je pružatelj osigurao kontinuirano pružanje besplatne pravne pomoći od strane kvalificiranih osoba). |

|  |  |
| --- | --- |
| Redni br. | Jedinica lokalne i područne (regionalne) samouprave |
|  |  |

|  |
| --- |
| B.5. Podaci o kvalificiranim osobama za pružanje pravne pomoći te njihovom rasporedu na području djelovanja pružatelja pravne pomoći. Prilažu se preslici akata na temelju kojih je osigurana suradnja kvalificiranih osoba (ugovor o radu, ugovor o djelu, ugovor o suradnji i sl.) te preslici diploma i potvrda/svjedodžbi o položenom pravosudnom odnosno državnom stručnom ispitu ako nisu već priložene uz registraciju. |

|  |  |  |  |
| --- | --- | --- | --- |
| Redni br. | Ime | Prezime | Raspored |
|  |  |  |  |

|  |
| --- |
| B.6. Iznos traženih financijskih sredstava obrazložen procijenjenim brojem pružanja pravne pomoći za razdoblje pokriveno projektom i vrstama pravne pomoći koje pružatelji pravne pomoći namjeravaju pružati u okviru projekta. |

|  |  |  |
| --- | --- | --- |
| Iznos | Procijenjeni broj pružanja pravne pomoći | Vrste pravne pomoći |
|  |  |  |

|  |  |  |  |  |  |  |
| --- | --- | --- | --- | --- | --- | --- |
| Datum i mjesto sastavljanja zahtjeva | | |  | Potpis ovlaštenog predstavnika | | |
|  |  |  |  |  |  |  |

OBRAZAC 2

Izvješće pružatelja pravne pomoći

|  |
| --- |
| UPUTA: »Izvješće pružatelja pravne pomoći« sastavljeno je u skladu sa čl. 7. »Pravilnika o kriterijima za vrednovanje projekata ovlaštenih pružatelja besplatne pravne pomoći i pravnih klinika te o načinu izvještavanja o izvršenju projekata«.  Molimo da Izvješće ispunite u elektronskom obliku te da ga zatim u papirnatoj verziji dostavite na adresu Ministarstva pravosuđa. |

|  |
| --- |
| A. OPISNI DIO |
| A.1. Razdoblje za koje se izvješće podnosi |

|  |
| --- |
| A.2. Podaci o pružatelju pravne pomoći |
| Naziv: |
|  |
| Adresa: |
|  |
| Telefon: |
|  |
| Faks: |
|  |
| Elektronska adresa: |
|  |
| Matični broj: |
|  |
| Osobni identifikacijski broj: |
|  |
| Broj žiro-računa: |
|  |
| Ovlašteni predstavnik pružatelja pravne pomoći: |
|  |
| SAMO ZA UDRUGE  Registarski broj pod kojim je pružatelj pravne pomoći upisan u registar pri Ministarstvu pravosuđa za pružanje besplatne pravne pomoći. |

|  |
| --- |
| A 3. Detaljni podaci o pruženoj pravnoj pomoći prema sljedećim kriterijima uz navođenje broja uputnica prema svakom od kriterija:  a) usmjerenost prema posebno osjetljivim društvenim skupinama u pružanju besplatne pravne pomoći, a osobito usmjerenost na potrebe osoba s invaliditetom, žrtve obiteljskog nasilja, potrebe djece i mladih, starijih i nemoćnih osoba te pripadnika pojedinih nacionalnih manjina,  b) pružanje pravne pomoći u pravnim područjima kao što su građanska stanja, mirovinsko i invalidsko osiguranje, zdravstveno osiguranje, socijalna skrb te radno pravni postupci,  c) dosadašnje iskustvo u pružanju besplatne pravne pomoći građanima, -  d) ostale pravne stvari od egzistencijalnog značenja za građane u skladu s odredbama čl. 5. Zakona o besplatnoj pravnoj pomoći a koji predstavljaju primarnu pravnu pomoć  e) područje na kojem će se pružati besplatna pravna pomoć (područje jedne ili više županije, odnosno područje cijele Republike Hrvatske),  f) osigurani stručni kadrovi za pružanje pravne pomoći (broj osposobljenih kadrova s potrebnim kvalifikacijama),  g) postojanje drugih opravdanih razloga koji upućuju na potrebu pružanja besplatne pravne pomoći. |

|  |  |  |
| --- | --- | --- |
| Kriterij | Detaljni podaci o pruženoj pravnoj pomoći | Broj uputnica |
| a) |  |  |
| b) |  |  |
| c) |  |  |
| d) |  |  |
| e) |  |  |
| f) |  |  |
| g) |  |  |

|  |
| --- |
| A.4. Ukupan broj ostvarenih aktivnosti primarne pravne pomoći |
|  |
| A.5. Udjel pojedinih vrsta primarne pravne pomoći u ukupnom broju ostvarene primarne pravne pomoći |
|  |
| A.6. Broj slučajeva pružene pravne pomoći u svakoj pojedinoj županiji, gradu i općini u kojima je pravna pomoć pružana |

|  |  |  |
| --- | --- | --- |
| Redni br. | Županija, grad i općina | Broj slučajeva |
|  |  |  |

|  |
| --- |
| A.7. Ukupan broj osoba koje je pružatelj pravne pomoći uključio u svojstvu djelatnika i suradnika za pružanje primarne pravne pomoći |

|  |  |  |
| --- | --- | --- |
| Redni br. | Ime | Prezime |
|  |  |  |

|  |
| --- |
| A.8. Pojedinačna lista broja slučajeva u kojima je pružena besplatna pravna pomoć od strane svakog pojedinog djelatnika, odnosno suradnika ovlaštene osobe pružatelja besplatne pravne pomoći |

|  |  |  |  |
| --- | --- | --- | --- |
| Redni br. | Ime | Prezime | Slučajevi pružene pravne pomoći |
|  |  |  |  |

|  |
| --- |
| B. FINANCIJSKI DIO |
|  |
| B.1. Ukupan iznos dodijeljenih sredstava za razdoblje za koje se podnosi izvješće |

|  |
| --- |
| B.2. Lista zaprimljenih uputnica prema kojima je dovršeno pružanje besplatne pravne pomoći |

|  |  |
| --- | --- |
| Redni br. | Oznaka uputnice |
|  |  |

|  |
| --- |
| B.3. Lista zaprimljenih uputnica prema kojima je pružanje besplatne pravne pomoći u tijeku |

|  |  |
| --- | --- |
| Redni br. | Oznaka uputnice |
|  |  |

|  |
| --- |
| B.4. Ukupna vrijednost svih uputnica izraženo u bodovima |

|  |  |  |  |  |  |  |
| --- | --- | --- | --- | --- | --- | --- |
| Datum i mjesto sastavljanja zahtjeva | | |  | Potpis ovlaštenog predstavnika | | |
|  |  |  |  |  |  |  |

Pravilnik, NN 13/2009-301